
  Zmluva o dielo
uzavretá  podľa § 536 a nasl. zák. č. 513/1991 (Obchodný zákonník) v znení neskorších predpisov zákona č. 254/1998 Z. z. o verejných prácach v znení neskorších predpisov 
 vyhlášky č. 83/2008 Z. z., ktorou sa vykonáva zákon o verejných prácach

a § 3 ods. 3 zákona č.343/2015 Z.z. o verejnom obstarávaní a o zmene a doplnení niektorých zákonov medzi zmluvnými stranami uvedenými v čl. I. tejto zmluvy

Čl. I
Objednávateľ:       

Názov:


            Univerzita Konštantína Filozofa v Nitre
Sídlo:

Trieda Andreja Hlinku 1, 949 74 Nitra

Štatutárny orgán:

prof. RNDr. Libor Vozár, CSc., rektor 

IČO:

00 157 716

DIČ:

2021246590

IČ DPH:

SK2021246590

Bankové spojenie:

Štátna pokladnica

Tel./Fax:


037/ 6 408 001
(ďalej len „Objednávateľ“)
a

Zhotoviteľ:

Obchodné meno:


Sídlo:





Zastúpený:



IČO: 
    
DIČ:


IČ DPH:

Bankové spojenie:
   
Číslo účtu:
   

Zápis v obchodnom registri: 


(ďalej len „Zhotoviteľ“)

(Objednávateľ a Zhotoviteľ spolu aj ako „zmluvné strany“) uzatvárajú túto Zmluvu o Dielo (ďalej len „Zmluva“): 
Článok 2 

Úvodné ustanovenia
1. Zmluvné strany uzatvárajú túto Zmluvu v súlade s výsledkom verejného obstarávania na zhotovenie diela „Komplexné vybudovanie štruktúrovanej kabeláže v stavebných objektoch UKF“ (ďalej len „Dielo“) podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania podľa § 117  zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
2. Zhotoviteľ vyhlasuje, že on ako aj ním poverení zamestnanci sú odborne kvalifikovaní a spôsobilí na vykonanie tohto diela podľa príslušných slovenských právnych predpisov a noriem.
Článok 3
Účel a predmet zmluvy

3.1 Účelom tejto zmluvy je dohodnúť podmienky:
a) Zhotovenia diela Komplexné vybudovanie štruktúrovanej kabeláže v stavebných objektoch UKF tak, aby:

aa) bola dodržaná jeho kvalita v zmysle všeobecne záväzných predpisov, najmä zákona č. 254/1998 Z. z. v znení neskorších predpisov a vyhl. č. 83/2008 Z. z., ktorou sa vykonáva zákon o verejných prácach a príslušných technických noriem,

ab) Dielo bolo zhotoviteľom zhotovené s odbornou starostlivosťou riadne a včas a odovzdané Objednávateľovi bez vád a nedorobkov, bolo zabezpečené odstraňovanie vád, ktoré vzniknú po zápisničnom prevzatí Diela Objednávateľom až do uplynutia záruky,

b) odstraňovania vád, ktoré vzniknú po protokolárnom prevzatí Diela Objednávateľom až do uplynutia záruky,

c) podmienky zaplatenia riadne a včas zhotoveného Diela podľa tejto zmluvy. 

3.2 Predmetom tejto zmluvy je záväzok Zhotoviteľa vykonať pre Objednávateľa dielo „Komplexné vybudovanie štruktúrovanej kabeláže v stavebných objektoch UKF“. 
3.3 Dielo bude zhotoviteľom zhotovené vo vlastnom mene, na vlastné náklady, vlastné nebezpečenstvo a na vlastnú zodpovednosť riadne a včas a Objednávateľovi bude odovzdané úplné a funkčné Dielo v rozsahu a za podmienok uvedených v tejto zmluve podľa:
a) ponuky Zhotoviteľa (ďalej len „Rozpočet diela“), ktorá je prílohou č. 1, 
b) podľa platných technických noriem SR a EÚ a všeobecne záväzných právnych predpisov,
c) v súlade s technickou špecifikáciou, ktorá je prílohou č. 3.
  3.4 
Predmetom Zmluvy a záväzkom Zhotoviteľa pri zhotovovaní Diela sú aj ďalšie plnenia Zhotoviteľa a záväzky, a to: 

a) zriadenie, prevádzkovanie, údržba a likvidácia zariadenia staveniska v súlade s príslušnými ustanoveniami zákona č. 50/1976 Zb. o územnom plánovaní a stavebnom poriadku (stavebný zákon), súvisiacimi všeobecne záväznými právnymi predpismi a príslušnými technickými normami SR a EÚ, 
b) vedenie stavebného denníka podľa všeobecne záväzných predpisov, najmä stavebného zákona,
c) nakladanie s odpadmi vzniknutými v súvislosti so zhotovovaním Diela vrátane ich likvidácie, a to v súlade so všeobecne záväznými právnymi predpismi Slovenskej republiky,
d) obstaranie a predloženie dokladov o kvalite materiálov, výrobkov a konštrukcií zabudovaných do Diela a použitých v rámci zhotovovania Diela, ako jeho súčasť, v súlade so stavebným zákonom, zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov (ďalej len "zákon o stavebných výrobkoch"), zákonom č. 56/2018 Z. z. posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a inými súvisiacimi právnymi predpismi, 

e) vykonanie kvalitatívnych skúšok a revízií predpísaných príslušnými všeobecne záväznými právnymi predpismi a technickými normami, 

f) obstaranie a predloženie protokolov o vykonaní skúšok a revízií vyžadovaných všeobecne záväznými právnymi predpismi, 

g) dodržiavanie príslušných ustanovení všeobecne záväzných právnych predpisov v oblasti zaistenia bezpečnosti a ochrany zdravia pri práci a bezpečnosti práce a technických zariadení pri stavebných prácach a súvisiacich predpisov, zákona č.50/1976 Zb. (stavebný zákon) v znení neskorších predpisov a súvisiacich predpisov, zákona č. 17/1992 Zb. o životnom prostredí v znení neskorších predpisov, zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, zákona č. 137/2010 Z. z. o ovzduší v znení neskorších predpisov, zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, zákona č. 251/2012 Z. z. o energetike a o zmene a doplnení niektorých zákonov, zákona č. 351/2011 Z. z. o elektronických komunikáciách v znení neskorších predpisov, zákona č. 314/2001 Z. z. o ochrane pred požiarmi v znení neskorších predpisov, zákona č. 124/2006 Z. z. o bezpečnosti a ochrane zdravia pri práci a o zmene doplnení niektorých zákonov v znení neskorších predpisov, nariadenia vlády SR č. 396/2006 Z. z. o minimálnych bezpečnostných a zdravotníckych požiadavkách na stavenisko a požiadaviek vyhlášky MPSVaR SR č. 147/2013 Z. z., ktorou sa stanovujú  požiadavky na zabezpečenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností znení neskorších predpisov, zákona č. 254/1998 Z .z. o verejných prácach v znení neskorších predpisov, vyhl. č. 83/2008 Z. z., ktorou sa vykonáva zákon č. 254/1998 Z. z. o verejných prácach v znení neskorších predpisov, ako aj všetkých právnych predpisov, ktorými budú právne predpisy citované v tomto ustanovení počas platnosti tejto Zmluvy nahradené, a ostatných všeobecne záväzných právnych predpisov, všeobecne záväzných noriem územnej samosprávy, STN a iných technických predpisov a noriem súvisiacich so zhotovovaním diela, 

h) udržiavanie poriadku a čistoty na stavenisku a v jeho okolí, v pracovnom páse mimo staveniska a v jeho okolí a na prístupových komunikáciách,
i) byť poistený na základe zmluvy na poistenie zodpovednosti Zhotoviteľa  pre prípad, že pri zhotovovaní Diela, ktoré je predmetom tejto Zmluvy alebo v súvislosti s ním, zavinil škodu na majetku Objednávateľa, či tretích osôb, počas celého obdobia jeho zhotovovania a šesť (6) mesiacov od odovzdania Diela Objednávateľovi podľa tejto Zmluvy (ďalej len „zmluva o poistení zodpovednosti za škodu“). Zmluvu o  poistení zodpovednosti za škodu spôsobenú pri výkone činnosti je Zhotoviteľ povinný predložiť  Objednávateľovi kedykoľvek počas trvania tejto zmluvy na jeho požiadanie,
j) zhotovenie projektu skutočného vyhotovenia Diela v súlade so stavom Diela po jeho riadnom zhotovení, vrátane jeho potvrdenia odborne spôsobilými osobami Zhotoviteľa,

k) dodávky takého materiálu, ktoré nie sú uvedené v technickom návrhu, ale si ich povaha Diela a okolnosti vyžadujú. Takýmito časťami Diela sú najmä, avšak nie výlučne, pomocné konštrukcie a prvky (trvalé alebo dočasné), kotevné prvky, konštrukčná výstuž, montážny materiál, ak si to povaha Diela vyžaduje, 

l) ďalšie činnosti a povinnosti súvisiace so zhotovením Diela, ktoré vyplývajú zo všeobecne záväzných právnych predpisov. 

3.5 Objednávateľ sa zaväzuje takéto úplné a funkčné Dielo, po jeho riadnom a včasnom zhotovení za podmienok uvedených v článku 8 tejto Zmluvy, od Zhotoviteľa prevziať, poskytnúť Zhotoviteľovi nevyhnutnú súčinnosť v súlade s touto Zmluvou a v súlade s ustanoveniami článku 5 tejto Zmluvy zaplatiť Zhotoviteľovi cenu za jeho zhotovenie.

3.6 Zhotoviteľ vyhlasuje, že: 
a) sa pred uzavretím tejto Zmluvy riadne a s odbornou starostlivosťou oboznámil a preskúmal všetky podmienky a okolnosti súvisiace s realizáciou predmetu tejto Zmluvy, 

b) predmet tejto Zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať s odbornou starostlivosťou riadne, kompletne a na požadovanej odbornej úrovni v súlade s platnými právnymi predpismi a technickými normami SR a EÚ a v tejto Zmluve dohodnutých lehotách, termínoch a kvalite,

c) má všetky potrebné údaje súvisiace s realizáciou Diela za ním stanovenú cenu Diela,

d) zobral do úvahy rozsah potrebných materiálov, prác a služieb potrebných na dokončenie Diela ako celku a tieto zahrnul do ceny Diela,

e) cena Diela ako aj ďalšie podmienky realizácie Diela boli stanovené aj s ohľadom na možné odlišné (nedostatočné) prípadne alternatívne určenie postupov a/alebo materiálov obsiahnutých v Rozpočte diela, pričom tieto nedostatky budú počas realizácie Diela odstránené v rozsahu ceny Diela podľa tejto Zmluvy.

Článok 4 

Čas plnenia 

4.1 Zhotoviteľ sa zaväzuje zhotoviť Dielo v lehote ohraničenej týmito termínmi: 

a) začatie zhotovovania Diela: dňom prevzatia staveniska od Objednávateľa. Odovzdanie a prevzatie staveniska za podmienok dohodnutých v tejto Zmluve sa uskutoční v mieste zhotovovania Diela v deň, ktorý si dohodnú Objednávateľ a Zhotoviteľ, a to do siedmich (7) pracovných dní odo dňa nadobudnutia účinnosti tejto zmluvy; ak sa Zhotoviteľ a Objednávateľ nedohodnú na dni odovzdania a prevzatia staveniska, stavenisko sa bude považovať za Objednávateľom odovzdané a Zhotoviteľom prevzaté siedmy (7) pracovný deň po nadobudnutí účinnosti tejto Zmluvy v mieste zhotovovania Diela, 

b) ukončenie zhotovovania a odovzdanie riadne zhotoveného Diela podľa bodu 9.1 až 9.8 tejto Zmluvy najneskôr do dvoch mesiacov odo dňa prevzatia staveniska.
4.2 Zhotoviteľ začne so zhotovovaním Diela dňom uvedeným v bode 4.1 písm. a), v ktorom Objednávateľ odovzdá Zhotoviteľovi stavenisko. 

4.3 Zhotoviteľ ukončí zhotovovanie Diela po predchádzajúcom splnení svojich záväzkov uvedených v tejto Zmluve, najneskôr v posledný deň lehoty na zhotovenie Diela, t. j. v termíne uvedenom v bode 4.1 písm. b) tejto Zmluvy.
4.4  Zhotoviteľ bude zhotovovať Dielo v priebehu lehoty na jeho zhotovenie v súlade s aktuálnym vecným a časovým Harmonogramom zhotovovania Diela (ďalej len „Harmonogram“) tak, aby celé Dielo bolo podľa bodu 9.3 zhotovené v lehote uvedenej v bode 4.1 písm. b) tejto Zmluvy.  Zmluvné strany sa dohodli, že podrobný Harmonogram predloží zhotoviteľ do siedmich (7) dní odo dňa nadobudnutia účinnosti tejto Zmluvy po prerokovaní a odsúhlasení Objednávateľom. Harmonogram bude možné upravovať iba písomnou  dohodou oboch strán. Termíny uvedené v Harmonograme sú pre Zhotoviteľa záväzné.   

4.4 Zhotoviteľ je povinný vypratať a vyčistiť stavenisko a odovzdať ho Objednávateľovi do siedmich (7) dní po ukončení zhotovovania Diela.

Článok 5 

Cena za Dielo
5
.1 Za Zhotoviteľom odovzdané a Objednávateľom prevzaté Dielo, riadne zhotovené podľa Technickej špecifikácie a podmienok dohodnutých v tejto Zmluve, zaplatí Objednávateľ Zhotoviteľovi cenu dohodnutú v súlade s §546 ods. 1 Obchodného zákonníka a zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov, ako cenu maximálnu a neprekročiteľnú, ktorá zahŕňa všetky náklady spojené s realizáciou predmetu Zmluvy. Zhotoviteľ v tejto súvislosti vyhlasuje, že je plne oboznámený s rozsahom a povahou predmetu Diela a že správne vyhodnotil a ocenil všetky práce trvalého a dočasného charakteru, ktoré sú nevyhnutné pre riadne splnenie Zmluvy a že pri stanovení ceny sa oboznámil so zadaním, preveril miestne podmienky, v dohodnutých zmluvných podmienkach uplatnil všetky požiadavky na Objednávateľa známe ku dňu uzavretia tejto Zmluvy.  

Celková cena Diela je stanovená takto: 

..........................................  EUR bez DPH  (slovom: .................... bez DPH), 

.......................................... EUR s DPH (slovom: ...................... EUR s DPH). 

5.2  Cena za Dielo uvedená v bode 5.1 je stanovená na základe a v súlade s Projektovými dokumentáciami a Rozpočtom Diela, ktorý je prílohou č. 1 tejto Zmluvy. Podkladom pre vypracovanie Rozpočtu Diela sú Projektové dokumentácie, ktoré Zhotoviteľ dostal od Objednávateľa v rámci súťažných podkladov verejného obstarávania, na základe ktorého bola táto Zmluva uzatvorená. Cena Diela odráža všetky podmienky staveniska a situácie i tie, ktoré má Zhotoviteľ odôvodnene predvídať.   

5.3 V cene uvedenej v bode 5.1. tejto Zmluvy sú zahrnuté všetky náklady Zhotoviteľa potrebné na zhotovenie Diela podľa Projektových dokumentácií a jeho uvedenie do riadneho užívania a náklady súvisiace s jeho plnením podľa tejto zmluvy vrátane nákladov vynaložených na úhradu miestnych poplatkov vyrubených územnou samosprávou a na prípadnú úhradu správnych poplatkov za vydanie príslušných správnych rozhodnutí, najmä:

5.3.1 náklady na vyhotovenie a riadne dokončenie Diela ,  

5.3.2 náklady na zriadenie skládok a nákladov s tým spojených, 

5.3.3 všetky súbežné nároky Zhotoviteľa, ako aj obchodné prirážky, 

5.3.4 náklady na dopravu a colné poplatky, 

5.3.5 náklady a poplatky za odvoz prebytočného materiálu, odpadu a sute z realizácie Diela, 

5.3.6 náklady na poistenie,     

5.3.7 zaistenie bezpečnosti a ochrany zdravia pri práci a požiarnej ochrany, 

5.3.8 mzdové náklady, a to i v prípade, ak vzhľadom k jeho povahe bude potrebné Dielo vyhotovovať počas víkendov, poprípade dní pracovného pokoja.  

Cena Diela bola tvorená tak, že zohľadnila všetky pravidlá pre tvorbu ceny podľa rozpočtu, ktorý je úplný a záväzný. V prípade sporu sa má za to, že Zhotoviteľ získal všetky informácie a v ponúknutej pevnej cene Diela ich zohľadnil. Zhotoviteľ sa nemôže dovolávať zvýšenia ceny najmä, nie však výlučne, z dôvodu, že mu neboli známe alebo poskytnuté všetky potrebné informácie a podklady a súhlasí s prevzatím úplnej zodpovednosti za riadne a včasné dokončenie Diela za ním ponúknutú cenu Diela. 

5.4 Zmluvné strany sa dohodli, že jednotkové ceny uvedené v Rozpočte Diela sú platné ako maximálne počas celého plnenia z tejto Zmluvy a obsahujú všetky náklady nevyhnutné na realizáciu Diela v cenovej úrovni k dátumu odovzdania Diela a zisk Zhotoviteľa. Jednotkové ceny sú uvedené a dohodnuté bez dane z pridanej hodnoty. Tieto jednotkové ceny majú záväzný charakter pre prípadné odpočty z ceny alebo oceňovanie dodatočných prác vyžiadaných Objednávateľom. 
5.5 Cenu celkom uvedenú v bode 5.1 je možné meniť iba v prípade:

a) zmeny sadzby dane z pridanej hodnoty (ďalej len „DPH“) počas trvania tejto Zmluvy,

b)  v súlade s §18 ods. 3 písm. a)  zák. č. 343/2015 Z. z. v znení neskorších predpisov, t. j. ak hodnota všetkých zmien je nižšia ako finančný limit podľa § 5 ods. 2 zákona o verejnom obstarávaní a zároveň nižšia ako 15 % hodnoty tejto Zmluvy, ak ide o:
ba) nevykonanie niektorých častí predmetu Zmluvy Zhotoviteľom s písomným súhlasom Objednávateľa, uvedených v položkovom Rozpočte Diela, ak sa tieto ukážu v priebehu realizácie prác ako nepotrebné. V tomto prípade budú tieto práce z ceny Diela odpočítané, a to v cene podľa položkového Rozpočtu Diela,

bb) ak Objednávateľ bude písomne požadovať vykonanie dodatočných prác, ktoré nie sú predmetom Projektových dokumentácií.

5.6  Ak sa pri vykonaní Diela objaví potreba činností nezahrnutých do Rozpočtu Diela, pokiaľ tieto činnosti neboli predvídateľné v čase uzavretia Zmluvy, alebo ak sa zmluvné strany dohodli, že v prípade záujmu objednávateľa o zapracovanie nepredvídaných zmien oproti pôvodnému zadaniu v zmysle tejto zmluvy a jej príloh (ďalej len „naviac práce“), môže sa Zhotoviteľ domáhať primeraného zvýšenia celkovej ceny o naviac práce. Naviac práce môžu byť vykonané výlučne na základe písomne uzavretého dodatku k tejto Zmluve v zmysle postupov uvedených v bode 5.9 tejto Zmluvy. V opačnom prípade Objednávateľovi nevzniká povinnosť vykonané naviac práce zaplatiť.

   5.7 Pre ocenenie rozpočtu Diela pri naviac prácach Diela bude zhotoviteľ používať ceny nasledovne: 

a) pri položkách, ktoré sa vyskytli v položkovom Rozpočte Diela tejto Zmluvy bude používať ceny z položkového Rozpočtu Diela podľa tejto Zmluvy, 

b) práce a dodávky, ktoré nie sú uvedené v Rozpočte Diela, ocení individuálnou kalkuláciou, odsúhlasenou Objednávateľom.  

 5.8 Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že naviac práce sú výlučne práce neobsiahnuté v Rozpočte Diela, pričom prednosť pri identifikovaní naviac prác má výkresová časť projektových dokumentácií pred Rozpočtom Diela. Za naviac práce sú považované aj práce, ktoré vzniknú v prípade záujmu objednávateľa o zapracovanie nepredvídaných zmien oproti pôvodnému zadaniu v zmysle tejto zmluvy a jej príloh, ak sa na nich zmluvné strany dohodnú. Zistené a identifikované naviac práce, ktoré sa nenachádzajú vo výkresovej časti Projektových dokumentáciách a/alebo v Rozpočte Diela, sa ocenia dotknutým rozpočtovým stavebným softvérom použitým Zhotoviteľom a ekonomickým postupom aplikovaným Zhotoviteľom pri vyplnení Rozpočtu Diela podľa tejto Zmluvy. 

5.9  Naviac práce je možné vykonávať iba na základe postupov, ktoré upravujú všeobecne záväzné právne predpisy, najmä zákon o verejnom obstarávaní. Súčasťou ponuky Zhotoviteľa na vykonanie naviac prác musí byť uvedenie všetkých skutočností, ktoré by v súvislosti s realizáciou naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v stavebnom denníku s vyznačením, že sa jedná o naviac práce. Súhlas Objednávateľa s vykonávaním naviac prác podľa tohto článku Zmluvy musí byť daný nasledovnými podmienkami:

a) podpísaným zápisom oprávneného zástupcu Objednávateľa do stavebného denníka a 

b) uzatvorením Dodatku k tejto Zmluve a/ alebo 

c) písomnou objednávkou Objednávateľa. 

Bez niektorej z vyššie uvedených foriem akceptácie uvedených v písm. b) a písm. c) zo strany Objednávateľa nie je Zhotoviteľ oprávnený naviac práce vykonať. Potreba naviac prác musí byť v deň ich zistenia oznámená písomne Objednávateľovi. Zhotoviteľ berie na vedomie, že lehota na schválenie Dodatku k zmluve zo strany Objednávateľa je desať (10) pracovných dní a preto je povinný oznamovať Objednávateľovi všetky potreby zmien v dostatočnom časovom predstihu.

5.10 V prípade, ak naviac práce požadované Objednávateľom majú zásadný vplyv na termíny uvedené v Harmonograme, pričom zásadným vplyvom sa rozumie potreba na ich zrealizovanie viac ako päť (5) pracovných dní, Zmluvné strany pristúpia k posunutiu termínu výstavby o počet dní potrebných na zrealizovanie vzniknutých naviac prác.
                                                                    Článok 6
                                              Účtovanie a platenie ceny za Dielo 

6.1 Objednávateľ neposkytne Zhotoviteľovi Diela preddavok na cenu  Diela.
6.2 Cena Diela bude fakturovaná záverečnou faktúrou po zhotovení a odovzdaní Diela Objednávateľovi, t. j. po úspešnom ukončení preberacieho konania Diela po splnení podmienok uvedených v bode 9.9 tejto Zmluvy. 

6.3 Faktúry Zhotoviteľ vystaví v dvoch (2)  vyhotoveniach a doručí do kancelárie kvestora UKF v Nitre, Trieda Andreja Hlinku 1, 949 74 Nitra, 3. poschodie, č. dv. A 305. Faktúra vystavená v súlade s touto Zmluvou a doručená Objednávateľovi je splatná v lehote tridsať (30) dní po jej preukázateľnom doručení Objednávateľovi. 

6.4 Zhotoviteľ sa zaväzuje, že faktúra bude obsahovať číslo Zmluvy a náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.  Okrem vyššie uvedeného  faktúra musí  obsahovať  aj tieto náležitosti:

a) označenie zmluvných strán, obchodné meno, adresu, sídlo, IČO, DIČ, IČ DPH,
b) číslo faktúry. 

6.5 Prílohou faktúry musí byť:
      a) Súpis v písomnej aj elektronickej forme po jeho predchádzajúcom odsúhlasení Objednávateľom v písomnej forme. Údaje v Súpise sa musia zhodovať s rozsahom vykonaného Diela, vrátane dodávok stavebných materiálov a výrobkov potrebných pre zrealizovanie fakturovaného rozsahu vykonaného Diela. Súpis predloží Zhotoviteľ Objednávateľovi na odsúhlasenie najneskôr päť (5) dní pred dňom vystavenia faktúry. Objednávateľ je povinný vyjadriť sa k Súpisu, predloženému Zhotoviteľom, do piatich (5) dní odo dňa predloženia Zhotoviteľom. Objednávateľ je oprávnený vrátiť Zhotoviteľovi na prepracovanie Súpis, ktorý mu Zhotoviteľ predložil na odsúhlasenie, ak rozsah v ňom uvedených prác nebude zodpovedať  skutočne vykonaným prácam a Rozpočtu Diela. Zhotoviteľ nie je oprávnený v Súpise prekročiť maximálne množstvá merných jednotiek jednotlivých položiek uvedených v Rozpočte Diela. Zhotoviteľ je povinný predložiť Objednávateľovi prepracovaný Súpis, upravený v súlade s pripomienkami Objednávateľa, do piatich (5) dní od jeho vrátenia na prepracovanie.

        b) Zhotoviteľom vykonaná fotodokumentácia postupu zhotovovania časti Diela za fakturované obdobie v minimálnom rozsahu dvadsať (20) ks a aj Protokol o odovzdaní a prevzatí Diela, vrátane Objednávateľom potvrdeného súpisu vád a nedorobkov, ktoré nebránia začatiu riadneho užívania dokončeného Diela.  

6.6 Objednávateľ je oprávnený zadržať zádržné vo výške 5 % z fakturovanej ceny bez DPH v zmysle § 12 ods. 1 písm. b) bod 3 zákona č. 254/1998 Z. z. o verejných prácach v znení neskorších predpisov. Zádržné bude vytvorené tak, že Objednávateľ odpočíta pred úhradou (zadrží) 5 % fakturovanej čiastky bez DPH. Zádržné Objednávateľ uvoľní v prípade, ak Dielo spĺňa kvalitatívne parametre v zmysle tejto Zmluvy. Dokladom pre uvoľnenie zádržného je Objednávateľom podpísaný Protokol o odovzdaní a prevzatí Diela, v ktorom Objednávateľ potvrdzuje, že Dielo je bez vád a nedorobkov.

6.7 Objednávateľ je oprávnený v lehote splatnosti faktúry vrátiť Zhotoviteľovi na prepracovanie faktúru, ktorá nebude obsahovať príslušné náležitosti požadované podľa tejto Zmluvy alebo stanovené všeobecne záväznými právnymi predpismi. V tomto prípade začne nová tridsaťdňová (30) lehota splatnosti faktúry plynúť doručením opravenej, resp. doplnenej faktúry Objednávateľovi.  
6.8 Zmluvné strany berú na vedomie, že uhradením záverečnej faktúry sa budú považovať všetky pohľadávky Zhotoviteľa voči Objednávateľovi za vysporiadané. 

6.9 Objednávateľ je povinný uvoľniť zádržné z fakturovanej ceny za Dielo v prospech účtu Zhotoviteľa najneskôr do tridsať (30) dní od protokolárneho odovzdania Diela bez vád a nedorobkov. 

Článok 7
Odovzdanie a prevzatie staveniska a spolupôsobenie Objednávateľa 

7.1 Počas zhotovovania Diela poskytne Objednávateľ Zhotoviteľovi nevyhnutné spolupôsobenie spočívajúce v: 

a) odovzdaní staveniska a ďalších náležitostí potrebných pre zhotovenie Diela v rozsahu uvedenom v  tejto Zmluve, 

b) zabezpečení výkonu technického dozoru osobou Objednávateľa počas celej doby zhotovovania Diela. 

7.2 Osobou Objednávateľa oprávnenou rokovať vo veciach zmluvných je kvestor UKF v Nitre a osobou Objednávateľa oprávnenou rokovať vo veciach technických je Ing. Igor Šebo. Osoba Objednávateľa oprávnená rokovať vo veciach technických je počas celej doby zhotovovania Diela oprávnená: 

a) kontrolovať súlad zhotovovaného Diela s Projektovými dokumentáciami a Rozpočtom Diela, podmienkami podľa tejto Zmluvy a inými dokladmi odovzdanými Objednávateľom Zhotoviteľovi, 

b) sledovať denné zápisy Zhotoviteľa v stavebnom denníku, pripájať k nim svoje upozornenia na nedostatky Zhotoviteľa zistené pri zhotovovaní Diela, ako aj udeľovať Zhotoviteľovi pokyny súvisiace s postupom a kvalitou zhotovovaného Diela, pričom však tieto zápisy nemajú a nemôžu nahrádzať písomný súhlas štatutárneho orgánu Objednávateľa k zmene tejto Zmluvy, 

c) zabezpečovať vyjadrenia alebo účasť dozoru projektanta na stavenisku na účely podania vysvetlení k nejasnostiam v Projektových dokumentáciách, ako aj k ďalším skutočnostiam týkajúcim sa zhotovovaného Diela,

d) podľa potreby zvolávať a organizovať kontrolné koordinačné dni na stavbe za účasti zástupcov Objednávateľa, zástupcov Zhotoviteľa a stavebného dozoru, predmetom ktorých bude vyhodnocovanie priebežného postupu prác na stavbe, ako aj riešenie prípadných nedostatkov, zistených dozorom počas plnenia jeho povinností podľa písm. a) až c) tohto bodu, 

e) podpisovať Súpis, Protokol o odovzdaní a prevzatí staveniska, Protokol o odovzdaní a prevzatí Diela,
f) plniť ďalšie povinnosti uložené v stavebnom zákone súvisiace so zhotovovaním Diela. 

7.3 Objednávateľ nezodpovedá za škodu na veciach Zhotoviteľa, jeho zamestnancov alebo ďalších osôb, subdodávateľov v zmluvnom vzťahu so Zhotoviteľom, podieľajúcich sa na plnení predmetu tejto Zmluvy vnesených na stavenisko. 

Článok 8 

Ďalšie záväzky Zhotoviteľa súvisiace so zhotovovaním Diela 
8.1 Zhotoviteľ je povinný pred začatím zhotovovania Diela: 

a) zabezpečiť povolenia alebo súhlasy príslušných orgánov, súvisiace so zriadením zariadenia staveniska, s prepravnými trasami a nakladaním s odpadmi, 

b)   predložiť Objednávateľovi spôsob nakladania s odpadom.

8.2 Počas zhotovovania Diela je Zhotoviteľ povinný: 

a) viesť na stavbe stavebný denník v súlade so stavebným zákonom a vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, 

b) vykonávať opatrenia zamedzujúce vzniku poškodenia inžinierskych sietí, v opačnom prípade zodpovedá za ich poškodenie, 

c) zhotoviť Dielo podľa tejto Zmluvy, platných a účinných právnych predpisov, technických noriem SR a EÚ a iných technických predpisov, 

d) použiť na zhotovovanie Diela materiál, výrobky a konštrukcie, kvalitatívne zodpovedajúce Technickej špecifikácii, typu stavby, príslušným právnym predpisom, technickým normám, iným technickým predpisom a bez práv tretích osôb k nim a pred ich zabudovaním do Diela predkladať Objednávateľovi doklady o ich kvalite, 

e) nevykonať práce, ktorými by ohrozil zdravie, život, bezpečnosť, spôsobil škodu alebo poškodil majetok, prípadne, ktorými by sa porušil právny alebo technický predpis, 

f) najneskôr dva (2) pracovné dni vopred oznámiť Objednávateľovi termín na kontrolu prác, ktoré majú byť ďalším postupom zakryté alebo sa stanú neprístupnými, v opačnom prípade je povinný na požiadanie Objednávateľa zakryté práce odokryť na vlastné náklady, 

g) zabezpečiť účasť svojich pracovníkov pri výkone dozoru Objednávateľa, 

h) na vlastné náklady vykonať okamžité opatrenia na odstránenie nedostatkov alebo vád v zhotovovaní Diela zistených Objednávateľom alebo  technickým  dozorom Objednávateľa, 

i) zachovávať čistotu na stavenisku, v jeho bezprostrednom okolí a na prístupových komunikáciách, 

j) zabezpečiť jednotlivé pracoviská staveniska proti možnosti vzniku úrazu alebo škody počas vykonávania prác, ako aj po ukončení každej pracovnej zmeny, 

k) v prípade vzniku škodovej udalosti na stavbe poskytnúť potrebné spolupôsobenie vyplývajúce Zhotoviteľovi z poistnej zmluvy uzavretej podľa bodu 10.3 tejto Zmluvy tak, aby poisťovňa Objednávateľovi bezodkladne poskytla plnenie zodpovedajúce rozsahu spôsobenej škody vzniknutej Objednávateľovi na jeho majetku v dôsledku tejto poistnej udalosti, 

l) pred začatím preberacieho konania odovzdať protokolárne plochu, ktorú využíval pre zariadenie staveniska, 

m) písomne informovať Objednávateľa o vzniku akejkoľvek udalosti, brániacej alebo sťažujúcej Zhotoviteľovi zhotovovať Dielo a o poistnej udalosti, 

n) zabezpečiť stavenisko proti neoprávnenému vniknutiu tretích osôb a prípadným škodám na majetku, 

o) vytvoriť podmienky na výkon štátneho stavebného dohľadu,

p) vykonávať odborné práce na zhotovovaní Diela zamestnancami, osobami alebo subdodávateľmi, majúcimi príslušnú kvalifikáciu. Doklad o kvalifikácii pracovníkov je Zhotoviteľ na požiadanie Objednávateľa povinný tomuto bezodkladne predložiť,  

q) predložiť Objednávateľovi a okresnému úradu, odboru starostlivosti o životné prostredie hlásenie o vzniku a nakladaní s odpadom, ak ročne nakladá s viac ako jednou tonou ostatných odpadov pri odovzdávaní a preberaní Diela najneskôr do 31. januára nasledujúceho kalendárneho roka, 

r) projektované rozmery stavebných výrobkov a konštrukcií pred ich zadaním do výroby overiť premeraním priamo na stavbe,   

s) v prípade potreby poskytnúť súčinnosť ďalšiemu zhotoviteľovi Diela pre výkon jeho činností na stavenisku. 

8.3 Počas zhotovovania Diela Zhotoviteľ zodpovedá aj za: 

a) dodržiavanie predpisov o ochrane a bezpečnosti zdravia pri práci, najmä zákona č. 124/2006 Z. z. v znení neskorších predpisov, nariadenia vlády č. 396/2006 Z. z. v znení neskorších predpisov, vyhl. č. 147/2013 Z. z.,

b) požiarnu ochranu zhotovovaného Diela podľa zákona č. 314/2001 Z. z. o ochrane pred požiarmi v znení neskorších predpisov, 

c) správnosť umiestnenia, polohu, rozmery, smery, výšku a kvalitu Diela, 

d) vady Diela. 

8.4 Zhotoviteľ nie je oprávnený vykonať zmenu v zhotovovaní Diela bez predchádzajúceho písomného súhlasu Objednávateľa, pričom všetky zmeny materiálov, výrobkov a konštrukcií a iné zmeny Diela musia kvalitatívne zodpovedať Projektovým dokumentáciám. Pred fyzickým začatím každej práce je potrebné mať odsúhlasenú dokumentáciu a technologický postup technickým dozorom Objednávateľa.   

8.5   Zhotoviteľ je oprávnený zmeniť subdodávateľa počas trvania Zmluvy. Na účely tejto Zmluvy sa za subdodávateľa považujú všetky hospodárske subjekty, s ktorými Zhotoviteľ uzavrel písomnú odplatnú zmluvu na plnenie určitej časti Diela, ktoré je predmetom tejto Zmluvy. 

8.6   Zoznam všetkých subdodávateľov, ktorí sa budú podieľať na plnení tejto Zmluvy a sú známi Zhotoviteľovi v čase jej uzavretia,  sú uvedení v prílohe č. 2 tejto Zmluvy.  

8.7 V prípade zmeny subdodávateľa počas trvania tejto Zmluvy je Zhotoviteľ povinný najneskôr päť (5) pracovných dní pred dňom, v ktorom subdodávateľ má začať plniť predmet tejto Zmluvy, každú zmenu subdodávateľa písomne oznámiť Objednávateľovi za podmienky, že nový subdodávateľ musí byť zapísaný v registri partnerov verejného sektora, ak sa na neho táto povinnosť vzťahuje podľa § 11 zákona č. 343/2015 Z. z. v znení neskorších predpisov. Ak navrhovaný subdodávateľ nespĺňa uvedené podmienky, Objednávateľ písomne požiada Zhotoviteľa o jeho nahradenie. Navrhovaný nový subdodávateľ sa nemôže podieľať na plnení tejto Zmluvy, pokiaľ nebude odsúhlasený Objednávateľom a uvedený v Dodatku tejto Zmluvy.   

8.8 Zhotoviteľ je povinný financovať všetky subdodávateľské práce Zhotoviteľa, pričom nesie za ne záruku v plnom rozsahu.  

Článok 9
Odovzdanie a prevzatie dokončeného Diela 

9.1 Odovzdávanie a preberanie dokončeného Diela, po jeho/jej  riadnom zhotovení sa vykoná na preberacom konaní v mieste realizácie stavby, ktoré sa uskutoční na základe predchádzajúcej písomnej výzvy Zhotoviteľa adresovanej Objednávateľovi. Zhotoviteľ doručí písomnú výzvu na odovzdanie a prevzatie Diela tak, aby sa preberacie konanie Diela ukončilo najneskôr v deň uplynutia lehoty uvedenej v bode 4.1 písm. b) tejto Zmluvy, pričom zohľadní lehotu Objednávateľa na zvolanie preberacieho konania uvedenú v nasledujúcej vete tohto bodu. Objednávateľ je povinný zvolať preberacie konanie v lehote do piatich (5) dní po doručení písomnej výzvy Zhotoviteľa na odovzdanie a prevzatie Diela.  

9.2 Na začatie preberacieho konania riadne zhotoveného Diela predloží Zhotoviteľ Objednávateľovi tieto náležitosti: 

a) druhé kópie listov zo stavebného denníka, 

b) doklady o uložení stavebnej sute a ostatného stavebného odpadu vzniknutého v súvislosti so zhotovovaním Diela na skládkach, v dvoch (2) vyhotoveniach, 

c) doklady o kvalite materiálov, výrobkov, zariadení a konštrukcií zabudovaných do Diela, v súlade so stavebným zákonom, zákonom o stavebných výrobkoch, zákonom o technických požiadavkách na výrobky a inými súvisiacimi právnymi normami a predpismi, vždy v troch (3) vyhotoveniach, vrátane záručných listov a návodov na obsluhu, 

d) čestné  vyhlásenie Zhotoviteľa, že Dielo je zhotovené podľa všeobecne záväzných predpisov, technických noriem a podľa Projektových dokumentácií, prípadne so zmenami požadovanými Objednávateľom počas jeho zhotovovania, 

e) súpis vykonaných prác a výkonov v písomnej aj elektronickej forme; v elektronickej forme vo formáte PDF a XLSX.
9.3 Zmluvné strany berú na vedomie, že za riadne zhotovené Dielo pripravené Zhotoviteľom na odovzdanie Objednávateľovi sa považuje Dielo, ktoré je zhotovené podľa Projektových dokumentácií a podľa tejto Zmluvy, prípadne so zmenami požadovanými Objednávateľom počas jej zhotovovania vykonanými v súlade s touto Zmluvou, pričom:  

a) Dielo nevykazuje vady a nedorobky, ktoré by bránili v riadnom užívaní Diela, 

b) Zhotoviteľ predložil k preberaciemu konaniu všetky dokumenty uvedené v bode 9.2 tejto Zmluvy. 

9.4 Ak sa pri preberacom konaní zistí, že Dielo nie je podľa dohodnutých podmienok Zmluvy ukončené alebo pripravené na odovzdanie, je Zhotoviteľ povinný uhradiť Objednávateľovi všetky náklady tým vzniknuté a zároveň je Objednávateľ oprávnený požadovať od Zhotoviteľa zmluvnú pokutu.  

9.5 Protokol o odovzdaní a prevzatí Diela vyhotoví Objednávateľ v priebehu preberacieho konania. 

9.6 Objednávateľ: 

a) neprevezme také Dielo, ktoré je zhotovené v rozpore s bodom 9.3 tejto Zmluvy, 

b) nepokračuje v preberacom konaní, ak Zhotoviteľ nepredložil všetky dokumenty uvedené v bode 9.2 tejto Zmluvy. 

9.7 Ak nastane skutočnosť uvedená v bode 9.6 tejto Zmluvy, preberacie konanie Diela sa zopakuje v náhradnom termíne. O tejto skutočnosti spíšu zmluvné strany zápisnicu, v ktorej Objednávateľ uvedie dôvody, pre ktoré ponúknuté Dielo neprevzal a podmienky, za ktorých ho v budúcnosti preberie, a v ktorej zároveň Zhotoviteľ uvedie svoje stanovisko k dôvodom neprevzatia ponúknutého Diela a po dohode s Objednávateľom aj termín opakovaného preberacieho konania, ktorý nemôže byť dlhší ako tridsať (30) dní od neúspešného preberacieho konania. Ak Objednávateľ prevezme Dielo, ktoré má nedorobky alebo vady, ktoré nebránia v riadnom užívaní Diela, Zhotoviteľ je povinný odstrániť tieto nedorobky alebo vady, ktoré nebránia v riadnom užívaní Diela, do tridsiatich (30) dní od prebratia Diela Objednávateľom, pokiaľ nie je v preberacom protokole dohodnuté inak.  
9.8 Dielo sa považuje za odovzdané a prevzaté ukončením preberacieho konania Diela a podpísaním Protokolu o odovzdaní a prevzatí  Diela oboma zmluvnými stranami. 

9.9 Zhotoviteľ je povinný odstrániť vady na zhotovovanom Diele, ktoré Objednávateľ zistil počas preberacieho konania, bez zbytočného odkladu v lehote dohodnutej s Objednávateľom, pričom ak nedôjde k dohode medzi zmluvnými stranami, najneskôr do pätnástich (15) dní od ich oznámenia Zhotoviteľovi. 

Článok 10

Osobitné ustanovenia 

10.1 Vlastníkom zhotovovaného Diela počas celej doby jeho zhotovovania zostáva Objednávateľ. Prechod vlastníctva k zabudovaným materiálom, konštrukciám, zariadeniam alebo inému hmotnému majetku na Objednávateľa nastáva ich zabudovaním do Diela. 

10.2 Zhotoviteľ zodpovedá za všetky vzniknuté škody spôsobené Objednávateľovi a tretím osobám počas zhotovovania Diela alebo v súvislosti s jeho zhotovovaním, ako aj za škody spôsobené tretími osobami a subdodávateľmi, ktorých použije na splnenie svojich záväzkov, vyplývajúcich mu z tejto Zmluvy. 

10.3 V záujme zabezpečenia zhotovovaného Diela pred prípadnými dôsledkami uvedenými v bode 10.2 tejto Zmluvy Zhotoviteľ ako poistník a zároveň poistený v súlade s bodom 3.4 písm. i) tejto Zmluvy je povinný najneskôr do siedmich (7) kalendárnych dní odo dňa nadobudnutia účinnosti tejto Zmluvy uzavrieť zmluvu o poistení zodpovednosti za škodu minimálne vo výške ceny Diela alebo ekvivalentu tejto sumy v inej mene podľa referenčného výmenného kurzu určeného a vyhláseného Európskou centrálnou bankou v deň predloženia poistnej zmluvy, ďalej zabezpečí platnosť a účinnosť Zmluvy o poistení zodpovednosti za škodu počas zhotovovania Diela a šesť (6) mesiacov od protokolárneho odovzdania a prevzatia celého Diela. Súčasne je Zhotoviteľ povinný poskytnúť Objednávateľovi v súvislosti s prípadným vznikom poistnej udalosti v súlade s článkom 8 tejto Zmluvy potrebnú súčinnosť. Zhotoviteľ je do piatich (5) kalendárnych dní od doručenia výzvy Objednávateľa povinný predložením fotokópie poistnej zmluvy a dokladom o zaplatení poistného preukázať platnosť a účinnosť zmluvy o poistení zodpovednosti za škodu, a to kedykoľvek počas zhotovovania Diela a šesť (6) mesiacov od protokolárneho odovzdania a prevzatia Diela. 

10.4 Všetky prípadné pokuty a sankcie uložené Objednávateľovi správnymi orgánmi alebo orgánmi územnej samosprávy alebo finančné nároky tretích osôb vzniknuté v súvislosti so zhotovovaním Diela z dôvodu porušenia povinností Zhotoviteľa, je Zhotoviteľ povinný nahradiť Objednávateľovi, ako Zhotoviteľom spôsobenú škodu vo výške uloženej pokuty, inej sankcie alebo finančného nároku v lehote do desiatich (10) dní po doručení dokladu, ktorým Objednávateľ preukáže Zhotoviteľovi úhradu takejto uloženej pokuty, inej sankcie alebo finančného nároku. 

10.5 Zhotoviteľ splní svoju povinnosť vykonať Dielo jeho riadnym ukončením a odovzdaním úplného Diela bez vád a nedorobkov. Okrem toho je možné ukončiť platnosť tejto Zmluvy aj: 

a) písomnou dohodou zmluvných strán,

b) odstúpením od Zmluvy.

10.6 Zmluvné strany sa dohodli, že pokiaľ jedna zmluvná strana podstatne poruší zmluvné povinnosti dohodnuté v tejto Zmluve, druhá zmluvná strana má právo odstúpiť od tejto Zmluvy, pričom je povinná svoje odstúpenie písomne oznámiť druhej strane. Spôsob odstúpenia sa riadi ustanoveniami Obchodného zákonníka. Zmluvné strany za podstatné porušenie tejto Zmluvy považujú:

c) ak Zhotoviteľ pre okolnosti na jeho strane bude v omeškaní so zhotovením Diela o viac ako tridsať (30) dní,

d) ak Zhotoviteľ bude preukázateľne vykonávať stavebné práce vadne, t. j. v rozpore s podmienkami dohodnutými v tejto Zmluve alebo v rozpore s technologickými postupmi určenými platnými normami; musí ísť o vady, na ktoré bol Zhotoviteľ Objednávateľom v priebehu zhotovovania Diela písomne upozornený, ktoré napriek tomuto upozorneniu neodstránil v lehote, primeranej charakteru vád, poskytnutej k tomuto účelu Objednávateľom,

e) ak Zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia Diela pre okolnosti na jeho strane nebude dodržaný,

f) ak Zhotoviteľ podstatne porušil Zmluvu spôsobom uvedeným v bode 8.5 a 8.7.tejto zmluvy. 

10.7 Ak Objednávateľ za podmienok uvedených v bode 10.6 využije svoje právo a od tejto Zmluvy odstúpi, je povinný zaplatiť Zhotoviteľovi časť ceny za už vykonané, odovzdané a Objednávateľom prebraté práce a výkony vo výške uvedenej pre tieto práce a výkony v Rozpočte Diela, pričom pre odovzdanie, prevzatie, vyúčtovanie a platenie takýchto prác a výkonov platia obdobne ako pre celé Dielo podmienky dohodnuté v tejto Zmluve. 

10.8 Ak nastanú u niektorej zo zmluvných strán skutočnosti brániace riadnemu plneniu tejto Zmluvy, je zmluvná strana povinná tieto skutočnosti ihneď oznámiť druhej strane a vyvolať rokovanie zástupcov oprávnených na podpis Zmluvy.

10.9 Zmluvné strany vykonávajú právne úkony súvisiace s plnením tejto Zmluvy v písomnej forme a doručujú si ich poštou na adresu adresáta uvedenú v záhlaví tejto Zmluvy alebo osobne do podateľne druhej zmluvnej strane alebo osobe oprávnenej preberať poštu. 

10.10 Zhotoviteľ sa zaväzuje strpieť výkon kontroly, resp. auditu overovania súvisiaceho s predmetom tejto Zmluvy  kedykoľvek počas platnosti a účinnosti tejto Zmluvy a zaväzuje sa vytvoriť podmienky pre výkon kontroly, resp. auditu v zmysle príslušných všeobecne záväzných právnych predpisov Slovenskej republiky a ako kontrolovaný subjekt sa zaväzuje príslušným oprávneným osobám poskytnúť za týmto účelom všetku potrebnú súčinnosť. Oprávnené osoby na výkon kontroly , resp. auditu sú najmä:

a) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

b) Protimonopolný úrad SR,

c) osoby prizvané orgánmi uvedenými vyššie v súlade s príslušnými právnymi predpismi Slovenskej republiky  (SR)a Európskeho spoločenstva (ES).

Článok 11 

Záručná doba 

11.1 Záručná doba zhotoveného a odovzdaného Diela trvá:

a) šesťdesiat (60) mesiacov, ak ide o stavebné časti Diela alebo konštrukčné časti Diela
11.2 Záručná doba Diela začne plynúť dňom odovzdania a prevzatia Diela uvedenom v Protokole o odovzdaní a prevzatí Diela podľa tejto Zmluvy. 

11.3 Zhotoviteľ zodpovedá za to, že zhotovené Dielo bude mať vlastnosti dohodnuté podľa tejto Zmluvy zodpovedajúce technickým normám SR a EÚ a všeobecne záväzným predpisom, že zhotovené Dielo bude bez vád, ktoré by rušili alebo znižovali hodnotu Diela alebo schopnosť jeho používania k určeným účelom, t.j. že zhotovené Dielo bude mať vlastnosti preukázané Zhotoviteľom Objednávateľovi na úspešne ukončenom preberacom konaní. 

11.4 Na základe písomnej reklamácie Objednávateľa je Zhotoviteľ povinný na svoje náklady a bez zbytočného odkladu v lehote dohodnutej s Objednávateľom a ak nedôjde k dohode, tak do pätnástich (15) dní od oznámenia vady Zhotoviteľovi, odstrániť počas záručnej doby reklamované vady Diela, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád Zhotoviteľ. 

11.5 Ak sa preukáže zodpovednosť Zhotoviteľa za skryté vady počas záručnej doby Diela, je Zhotoviteľ povinný  vady odstrániť na vlastné náklady a v súlade s § 373 a nasl. Obchodného zákonníka nahradiť Objednávateľovi z takéhoto titulu vzniknutú škodu. 

11.6 V prípade havárie, resp. mimoriadnej udalosti v zmysle zákona 42/1994 Z .z. o civilnej ochrane obyvateľstva, na zhotovovanom Diele, alebo v priestoroch staveniska do odovzdania Diela Objednávateľovi je Zhotoviteľ povinný pristúpiť k jej odstraňovaniu neodkladne a pracovať na nej až do úplného odstránenia. 

Článok 12

Zmluvné pokuty a úrok z omeškania 

12.1 Zmluvné strany sa dohodli, že Objednávateľ je oprávnený vyúčtovať Zhotoviteľovi zmluvnú pokutu vo výške 0,5 % z celkovej ceny Diela s DPH uvedenej v bode 5.1 tejto Zmluvy za každý, aj začatý deň omeškania: 

a) s prevzatím staveniska podľa bodu 4.1 písm. a) tejto Zmluvy,

b) s riadnym dokončením Diela, t.j. s ukončením úspešného preberacieho konania celého Diela v termíne uvedenom v bode 4.1 písm. b) tejto Zmluvy, 

c) s vyprataním a vyčistením staveniska v termíne uvedenom v bode 4.4 tejto Zmluvy.

12.2  Zmluvné strany sa dohodli, že Objednávateľ je oprávnený vyúčtovať Zhotoviteľovi zmluvnú pokutu vo výške 0,5% z celkovej ceny Diela s DPH uvedenej v bode 5.1 tejto Zmluvy za každý, aj začatý deň omeškania :

a)  so splnením povinnosti uvedenej v bode 10.3 tejto Zmluvy, 

b) s odstránením prípadných vád na zhotovenom a odovzdanom Diele v termíne a za podmienok uvedených v tejto Zmluve, 

c)  so splnením ktorejkoľvek povinnosti uvedenej v bode 8.4 tejto Zmluvy. 
12.3  Zmluvné strany sa dohodli, že Objednávateľ je oprávnený vyúčtovať Zhotoviteľovi zmluvnú pokutu vo výške 0,5 % z celkovej ceny Diela s DPH uvedenej v bode 5.1 tejto Zmluvy za každé odchýlenie sa od projektovej dokumentácie stavby bez predchádzajúceho písomného súhlasu Objednávateľa.  
12.4 Lehota splatnosti zmluvnej pokuty vystavenej a vyúčtovanej podľa bodu 12.1 a 12.3 tejto Zmluvy je pätnásť (15) dní od doručenia výzvy (faktúry) na jej zaplatenie Zhotoviteľovi. 

12.5 Zaplatenie zmluvnej pokuty, vyúčtovanej Zhotoviteľovi podľa bodu 12.1 až 12.3 tejto Zmluvy, nezbavuje Zhotoviteľa povinnosti zaplatiť Objednávateľovi všetky škody, ktoré Objednávateľovi vznikli v dôsledku porušenia povinností Zhotoviteľa vyplývajúcich mu z tejto Zmluvy počas zhotovovania Diela, ako aj v súvislosti s omeškaním Zhotoviteľa s plnením záväzkov, ku ktorým sa Zhotoviteľ podľa tejto Zmluvy zaviazal. 

12.6  Zmluvné strany sa dohodli, že zmluvné pokuty sa môžu kumulovať. 

12.7 Ak je Objednávateľ v omeškaní so zaplatením faktúry, Zhotoviteľ je oprávnený účtovať Objednávateľovi úroky z omeškania vo výške 0,02 % z nezaplatenej faktúry, za každý aj začatý deň omeškania. 

Článok 13

Okolnosti vylučujúce zodpovednosť

13.1 Pre účely tejto Zmluvy sa na okolnosti vylučujúce zodpovednosť vzťahuje právna úprava podľa §374 a nasl. zákona č. 513/1991 Zb. (Obchodný zákonník) v znení neskorších predpisov ( ďalej len“ Obchodný zákonník“).

13.2 Za okolnosti vylučujúce zodpovednosť Zhotoviteľa za omeškanie s plnením predmetu tejto Zmluvy sa považujú najmä nasledovné prípady:

a) omeškanie Objednávateľa s plnením si svojich zmluvných povinností podľa tejto Zmluvy o viac ako desať (10) pracovných dní, 

b) zastavenie prác z titulu vyššej moci, na ktorom nenesie zodpovednosť Zhotoviteľ (napr. zemetrasenie, vojna, mobilizácia, teroristický útok, záplavy, štrajk a pod.), 

c) prerušenie výstavby orgánmi verejnej správy, resp. súdmi Slovenskej republiky,

d) dlhodobo nepriaznivé počasie, ktoré preukázateľne spôsobuje nemožnosť ďalšieho postupu prác na Diele za podmienok dohodnutých v tejto Zmluve. 
13.3  Za okolnosti vylučujúce zodpovednosť Objednávateľa s plnením podľa tejto zmluvy sa považuje prekážka, ktorá nastala nezávisle od vôle Objednávateľa a bráni mu v splnení povinnosti, a to najmä:

a) nezaplatenie faktúr v lehote splatnosti, resp. po lehote splatnosti z titulu vyššej moci, na ktorých Objednávateľ nenesie zodpovednosť (napr. zemetrasenie, vojna, mobilizácia, teroristický útok, záplavy, štrajk a pod.),

b) prerušenie výstavby orgánmi verejnej správy, resp. súdmi Slovenskej republiky.

Článok 14 

Záverečné ustanovenia 

14.1 Táto Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. 

14.2 Neoddeliteľnou súčasťou tejto zmluvy sú prílohy:  

Príloha č. 1 – Rozpočet diela,

Príloha č. 2 – Zoznam subdodávateľov  
Príloha č. 3 – Technická špecifikácia diela
14.3 Ostatné právne vzťahy výslovne Zmluvou neupravené sa riadia príslušnými ustanoveniami Obchodného zákonníka a príslušnými všeobecne záväznými platnými právnymi predpismi Slovenskej republiky. 

14.4 Zhotoviteľ sa zaväzuje informovať Objednávateľa o každej zmene týkajúcej sa plnenia predmetu Zmluvy alebo o okolnostiach, ktoré môžu ohroziť plnenie predmetu Zmluvy. 

14.5 Zmluvné strany sa zaväzujú  urovnať všetky spory vzniknuté v súvislosti s touto Zmluvou vzájomnou dohodou. Pokiaľ k dohode nedôjde, príslušné na riešenie sporov sú  vecne a miestne príslušné súdy Slovenskej republiky podľa zákona č. 160/2015 Z. z. Civilný sporový poriadok s vylúčením ustanovení § 5 až §8  tohto zákona.

14.6 Zmluva je vypracovaná v piatich rovnopisoch, z ktorých každý má platnosť originálu. Zhotoviteľ dostane dva (2) rovnopisy. Objednávateľ dostane tri (3) rovnopisy. 

14.7 Túto Zmluvu je možné meniť alebo dopĺňať jedine formou písomných a očíslovaných dodatkov, odsúhlasených a riadne podpísaných oboma Zmluvnými stranami za podmienok uvedených v ustanovení § 18 ods. 3 písm. a) zákona o verejnom obstarávaní v znení neskorších predpisov a v tejto zmluve.

14.8 Zmluvné strany si Zmluvu prečítali, jej obsahu porozumeli, pričom svoju vôľu uzavrieť Zmluvu prejavili slobodne, vážne, určite a zrozumiteľne, čo na znak súhlasu  vlastnoručne podpisujú. 

Za Zhotoviteľa:



         Za Objednávateľa: 
V ........................., dňa........................      
          V Nitre, dňa ........................... 

................................................... 

     .............................................................. 

                                                 

                   prof. RNDr. Libor Vozár, CSc.,







                  rektor

